Kamu bisa jelasin ke aku soal Timba (buruj) dalam bahasa melayu?

Timba, Delu atau Dalwu ( al-Dalw), Kumba ( Kumbha), atau Akuarius atau Aquarius (Aqr) ialah sebuah buruj bagi zodiak, terletak di antara Capricornus (Kambing Duyung) dengan Pisces (Ikan). Namanya dalam bahasa Latin bermaksud "pembawa air" atau "pembawa cawan", dan lambangnya ialah  (), wakil bagi air.

Aquarius ialah salah sebuah daripada buruj-buruj teriktiraf paling lama bersama dengan zodiak (laluan ketara Matahari). Buruj ini merupakan salah sebuah daripada 48 buah buruj yang disenaraikan oleh ahli astronomi abad ke-2 M, Ptolemy, dan kekal sebagai salah sebuah daripada 88 buah buruj moden. Buruj ini dijumpai di rantau yang kerap dipanggil Laut oleh sebab terdapat banyak buruj dengan kaitan air seperti Cetus (Paus), Pisces (Ikan), dan Eridanus (Sungai).